Diana Morant: 'Continuarem estant al costat de clubs esportius com el Garbí'
29 octubre 2020

## Diana Morant: 'Continuarem estant al costat de clubs esportius com el Garbí'29 octubre 2020Última actualització: 14 juliol 2025

![](../gestion/img/ao7215-copia.jpg)  
  

L'alcaldessa de Gandia, Diana Morant i la regidora delegada d'Esports, Lydia Morant, han rebut aquest matí en el despatx d'alcaldia a Lourdes Vidal, nova presidenta del Club de Córrer El Garbí. Vidal presideix el club des del mes de març passat i s'ha convertit en la primera dona que presideix aquesta entitat amb 25 anys de vida.

Morant ha afirmat que és "_molt sa i necessari que les dones vagen adquirint responsabilitats en les entitats esportives de la ciutat_" i ha agraït a l'anterior president Ximo Mas la labor realitzada durant els seus de presidència. "_Ximo ha sigut un president exemplar que ha treballat molt per l'atletisme i l'esport de Gandia_".

Durant la trobada, l'alcaldessa ha destacat les diverses iniciatives que es duen a terme des del club com són l'Escola d'Atletisme d'on han eixit grans atletes, la Mitja Marató i 10K Ciutat de Gandia, la Sant Silvestre o 'Levántate Corriendo' que s'ha consolidat com una altra iniciativa més d'esport i turisme.

"_El Garbí està fent bé les coses_" va afirmar l'alcaldessa qui ha recordat que els integrants del club competeixen al màxim nivell _"portant el nom de Gandia per tot el país, contribuint a la promoció de l'esport base i prestigiant a Gandia com una ciutat esportiva i saludable_".

Finalment, Morant va ratificar el compromís del govern municipal amb l'entitat: "_Continuarem secundant i estarem al costat de clubs esportius com el Garbí, el qual s'esforça cada dia per a deixar el nom de Gandia en el pavelló més alt_".

[Twittear](https://twitter.com/share)